Istusin Harriga köögilaua taga. Pruunides sukapükstes peenikesed jalad togisid kolaki-kolaki vastu lauda ja pehmed kahused juukselokid kõditasid mu lõuaalust. Usinad väikesed käed tõstsid lilla nukukahvliga nukutaldrikult mulle süüa suhu. Söögiks oli nelja ruuduga valge legoaken. Vahepeal pidin jooma roosast nukutassist piima. Soe ja pehme oli Harri mu süles.  Istusin vaikselt ja nutt tuli peale. Just äsja olin lugenud õõvastavat artiklit väikeste  laste vastu suunatud vägivallast. Kodusest vägivallast. Mitte tutistamisest või mõnest kasvatuslikust vopsust vaid peksimisest ... kõhtu, näkku ... 1...2...3...4... iga 10 sekundi järel kannatab mõni väike laps sageli oma lähedaste poolt talle tekitatud valu.  Emme ... ära löö ... ma ei ole halb ...    Polegi sõnu.    Kalli-kalli ... emme nunnu